《送安南裴都护》
唐代·权德舆

忽佩交州印，初辞列宿文。莫言方任远，且贵主忧分。

迥转朱鸢方，连飞翠羽群。戈船航涨海，旌旆卷炎云。

绝徼褰帷识，名香夹毂焚。怀来通北户，长养洽南薰。

暂叹同心阻，行看异绩闻。归时无所欲，薏苡或烦君。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。